ঠাকুরবাড়ি গ্রামের ছেলে টিটু রায়ের যে ফেসবুক স্ট্যাটাসকে ঘিরে এত উত্তেজনা তা অনেকে শুনেছেন, কিন্তু দেখেননি। তাদেরই একজন মনমথ চন্দ্র। তার কথায়, ‘শুক্রবার জুমার নামাজের পর আশেপাশের ছয় গ্রামের কয়েক হাজার মানুষ মিছিল নিয়ে গ্রামে হামলা চালায়। তারা ইট-পাটকেলও নিক্ষেপ করে। তাদের হামলার সময় আমরা প্রাণভয়ে ঘরবাড়ি ছেড়ে পালিয়ে যাই। এ সময় তারা আমাদের বাড়িতে আগুন ধরিয়ে মালামাল লুট করে নিয়ে গেছে।’